laion/Wikipedia-Exotic huggingface dataset:
বোম্বাই প্রমাণ সময়

বোম্বাই প্রমাণ সময় ছিল ব্রিটিশ ভারতের দুটি প্রধান সময় অঞ্চলের একটি। ১৮৮৪ সালে মার্কিন যুক্তরাষ্ট্রের ওয়াশিংটন ডি. সি.-তে আয়োজিত ইন্টারন্যাশানাল মেরিডিয়ান কনফারেন্সে এই অঞ্চল চালু হয়। সেই সময় ঠিক হয়েছিল যে ভারতের দুটি সময় অঞ্চল থাকবে। একটি ৯০ ডিগ্রি পূর্ব দ্রাঘিমাকে ব্যবহার করে কলকাতার সময় অঞ্চল এবং অপরটি ৭৫ ডিগ্রি পূর্ব দ্রাঘিমাকে অবলম্বন করবে বোম্বাইয়ের (অধুনা মুম্বই) সময় অঞ্চল। বোম্বাই প্রমাণ সময় গ্রিনউইচ মিন টাইমের ৪ ঘণ্টা ৫১ মিনিট অগ্রবর্তী। বোম্বাই প্রমাণ সময়কে ভারতীয় প্রমাণ সময়ে রূপান্তরিত করতে অসুবিধা হয়। ১৯০৬ সালের ১ জানুয়ারি ভারতীয় প্রমাণ সময় গৃহীত হয়। এই সময় বিশিষ্ট স্বাধীনতা সংগ্রামী বাল গঙ্গাধর তিলক একটি বোমা বিস্ফোরণের ঘটনায় অভিযুক্ত হয়েছিলেন। জনসাধারণের সরকারবিরোধী মনোভাব দেখে বিশিষ্ট ব্যারিস্টার ফিরোজশাহ মেহতা সময় অঞ্চল পরিবর্তনের বিরোধিতা করেন। তিনি বোম্বাই পৌরসংস্থার কাজ কিছুদিন বন্ধ রাখতে সক্ষম হয়েছিলেন। তার যুক্তি ছিল, সরকার মানুষের বিশ্বাস অর্জনে ব্যর্থ হয়েছেন। জনসাধারণের সরকারবিরোধী মনোভাব দেখে বোম্বাই প্রমাণ সময়কে ভারতীয় প্রমাণ সময়ে মিশিয়ে দেওয়ার সিদ্ধান্ত স্থগিত রাখা হয়। ১৯৫৫ সালে বোম্বাই প্রমাণ সময় পরিত্যক্ত হয়। ভারতীয় প্রমাণ সময় কলকাতা প্রমাণ সময় মাদ্রাজ প্রমাণ সময় পোর্ট ব্লেয়ার গড় সময় "Indian Time Zones (IST)"। Greenwich Mean Time (GMT)। ২০০৬-১০-৩০ তারিখে মূল থেকে আর্কাইভ করা। সংগ্রহের তারিখ ২০০৬-০৮-১৩।  |কর্ম= এ বহিঃসংযোগ দেয়া (সাহায্য) "Indian Time Zones (IST)"। Project Gutenberg। International Conference Held at Washington for the Purpose of Fixing a Prime Meridian and a Universal Day. October, 1884 Protocols of the Proceedings। সংগ্রহের তারিখ ২০০৬-০৮-১৩।  |কর্ম= এ বহিঃসংযোগ দেয়া (সাহায্য) "Bombay time"। Mumbai-central.com। ২০০১-১২-০৮। ২০০৭-০৯-২৮ তারিখে মূল থেকে আর্কাইভ করা। সংগ্রহের তারিখ ২০০৬-০৮-১৩।  |কর্ম= এ বহিঃসংযোগ দেয়া (সাহায্য)
ক্রিয়ার কাল

ক্রিয়ার যে রূপের দ্বারা ক্রিয়া ঘটার বিভিন্ন সময় বোঝায়, সেই সময়কে ক্রিয়ার কাল বলা হয়। অথবা কার্য সম্পন্ন হওয়ার সময়কেই ক্রিয়ার কাল বা কাল বলে। ক্রিয়ার কাল তিন প্রকার। বর্তমান কাল অতীত কাল ভবিষ্যৎ কাল ক্রিয়ার যে রূপের দ্বারা ক্রিয়া এখন ঘটছে বোঝায় সেই সময়কে বর্তমান কাল বলে। বর্তমান কালকে চার ভাগে ভাগ করা হয়। যে ক্রিয়ার কাজটি বর্তমানে সাধারণভাবে ঘটে বা হয়, তাকে সাধারণ বর্তমান বা নিত্যবৃত্ত বর্তমান কাল বলা হয়। যেমন : সকালে সূর্য ওঠে। দুই আর দুইয়ে চার হয়। গাছে ফুল ফোটে। তিনি হাটে যাননি। কাগজ দিয়ে তৈরি হয় খাতা। যে ক্রিয়ার কাজ বর্তমানে ঘটছে বা চলছে, এখনো শেষ হয়ে যায়নি, তাকে ঘটমান বর্তমান কাল বলা হয়। যেমন: আমার ছোট ভাই লিখছে। হামিম এবং নাহিদ এখনো ফুটবল খেলছে। যে ক্রিয়া কিছু আগে শেষ হয়েছে কিন্তু তার ফল এখনো রয়েছে, তাকে পুরাঘটিত বর্তমান কাল বলা হয়। যেমন: এখন বাবা অফিস থেকে ফিরেছেন। এবার মা খেতে ডেকেছেন। যখন কাওকে কিছু করতে বলা হয় যেমন অনুরোধ বা আদেশ করা, তখন বর্তমান কালের সেই অবস্থাকে বর্তমান অনুজ্ঞা বলা হয়। যেমন: আমার প্রণাম নিও। তেঁতুলের আঁচারটা দাও। ক্রিয়ার যে রূপের দ্বারা ক্রিয়া পূর্বে কোন এক সময় সংঘটিত হয়েছে, সেই সময়কে অতীত কাল বলে । অতীত কালকে চার ভাগে ভাগ করা হয়। যে ক্রিয়া অতীত কালে সাধারণভাবে সংঘটিত হয়েছে, তাকে সাধারণ অতীত কাল বলা হয়। যেমন : আমি কাজটি করলাম। আমি খেলা দেখে এলাম। যে ক্রিয়া অতীতে প্রায়ই ঘটত এমন বোঝায়, তাকে নিত্যবৃত্ত অতীত কাল বলা হয়। যেমন: বাবা প্রতিদিন বাজার করতেন। ছুটিতে প্রতিবছর গ্রামের বাড়িতে বেড়াতে যেতাম। যে ক্রিয়া অতীত কালে চলেছিল, তখনো শেষ হয়নি বোঝায়, তাকে ঘটমান অতীত কাল বলা হয়। যেমন: রিতা ঘুমাচ্ছিল। তিনি মেয়েটির চেহারা কেমন জানতে চাইছিলেন। যে ক্রিয়া অনেক আগেই শেষ হয়ে গেছে, তার কালকে পুরাঘটিত অতীত কাল বলা হয়। যেমন: আমরা রাজশাহী গিয়েছিলাম। তুমি কি তার পরীক্ষা নিয়েছিলে? ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়। যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন- বাবা আজ আসবেন। আমি হব সকালবেলার পাখি। যে ক্রিয়ার কাজ ভবিষ্যতে শুরু হয়ে চলতে থাকবে, তার কালকে ঘটমান ভবিষ্যৎ কাল বলা হয়। যেমন: সুমন হয়তো তখন দেখতে থাকবে। মনীষা দৌড়াতে থাকবে। যে ক্রিয়া সম্ভবত ঘটে গিয়েছে এবং সেটি বোঝাতে সাধারণ ভবিষ্যৎ কালবোধক শব্দ ব্যবহার করা হয়, এমন হলে তার কালকে পুরাঘটিত ভবিষ্যৎ কাল বলা হয়। অনেকে একে "সন্দেহ অতীত"ও বলে থাকেন।[তথ্যসূত্র প্রয়োজন] যেমন: তুমি হয়তো আমাকে এ কথা বলে থাকবে। সম্ভবত পরীক্ষার ফল বের হয়ে থাকবে। যখন কোনও আদেশ, অনুরোধ বা প্রার্থনা ভবিষ্যতের জন্য করা হয় তখন তাকে ভবিষ্যৎ অনুজ্ঞা বলা হয়। যেমন: আগামীকাল আমার বাড়ি আসিস কিন্তু। কাজটা করে যেও।
কোপাই নদী

কোপাই নদী (অপর নাম শাল নদী) হলো ময়ূরাক্ষী নদীর একটি উপনদী। এটি ভারতের পশ্চিমবঙ্গ রাজ্যের বীরভূম জেলার শান্তিনিকেতন, বোলপুর, কঙ্কালীতলা ও লাভপুরের পাশ দিয়ে প্রবাহিত। এটি একটি ছোটো নদী। তবে বর্ষাকালে এই নদীতে বন্যা দেখা যায়। এই নদীর অববাহিকায় মাটির রং লাল। এই মাটিতে ভূমিক্ষয়ের ফলে যে ছোটো ছোটো খাত সৃষ্টি হয়েছে তা খোয়াই নামে পরিচিত। এই মাটি স্থানীয় সাহিত্যিকদের অনুপ্রেরণার কাজ করেছে। রবীন্দ্রনাথ ঠাকুর এই নদীর বর্ণনায় লিখেছেন: আমাদের ছোট নদী চলে বাঁকে বাঁকে বৈশাখ মাসে তার হাঁটু জল থাকে। এই নদীর বাঁকগুলি অনেকটা হাঁসুলির আকৃতিবিশিষ্ট। তারাশঙ্কর বন্দ্যোপাধ্যায় এই নামে রচনা করেন হাঁসুলি বাঁকের উপকথা নামে একটি উপন্যাস। এই উপন্যাস অবলম্বনে একই নামে তপন সিংহ একটি চলচ্চিত্রও নির্মাণ করেছিলেন। এছাড়া এই নদীর তীরে রয়েছে ৫১ পিঠের অন্যতম সতী পিঠ কঙ্কালীতলা।এখানে মায়ের মন্দির ও শ্মশান রয়েছে। এখানে নদীটি মন্দিরের কাছ হইতে উত্তর মুখে ধাবিত হয়েছে,যা অলৌকিক মানা হয়ে থাকে। অজয়-কুনুর-কোপাই নদী উপত্যকায় খ্রিস্টপূর্ব ১২৫০-১০০০ অব্দের মাইক্রোলিথ স্ফটিক পাথর ও প্রস্তরীভূত কাঠ পাওয়া গিয়েছে। বন্দ্যোপাধ্যায়, দিলীপকুমার (২০০৭)। বাংলার নদনদী। কলকাতা: দে’জ পাবলিশিং। [স্থায়ীভাবে অকার্যকর সংযোগ] "Rivers"। West Bengal Tourism। ২০০৯-১১-০৯ তারিখে মূল থেকে আর্কাইভ করা। সংগ্রহের তারিখ ২০০৯-০২-১৪।  "River System"। Birbhum district administration। সংগ্রহের তারিখ ২০০৯-০২-১৪।  "Birbhum"। bangalinet। সংগ্রহের তারিখ ২০০৯-০২-১৪।  [অকার্যকর সংযোগ] Halder, Ritam (২০০৮-০৭-০৪)। "Next weekend you can be at ...Santiniketan"। Calcutta, India: The Telegraph, 4 July 2008। সংগ্রহের তারিখ ২০০৯-০২-১৪।  "Kopai River"। india9.com। সংগ্রহের তারিখ ২০০৯-০২-১৪।  Sahaj Path by Rabindranath Tagore Mukhopadhyay Manabendra, Tarashankarer Birbhum, Paschim Banga, Birbhum Special issue, pp. 259–268, February 2005, Information and Culture Dept., Govt. of West Bengal. ইন্টারনেট মুভি ডেটাবেজে Hansuli Banker Upakatha (ইংরেজি) "Ancient Bengal in Ancient India"। সংগ্রহের তারিখ ২০০৯-০২-১৪।
কোচবিহার স্টেট রেলওয়ে

কোচবিহার স্টেট রেলওয়ে ছিল অধুনা ভারতের পশ্চিমবঙ্গ রাজ্যের কোচবিহার ও আলিপুরদুয়ার জেলার একটি ২ ফুট ৬ ইঞ্চি (৭৬২ মিলিমিটার) ন্যারোগেজ রেল। ১৮৯৪ সালে পূর্ব হিমালয় পাদদেশে এই রেল চালু হয়েছিল। ১৯১০ সালে এটি ১,০০০ মিলিমিটার (৩ ফুট ৩ ৩⁄৮ ইঞ্চি) মিটারগেজে রূপান্তরিত হয়। ১৮৯৩-৯৮ সালে কোচবিহারের মহারাজা নৃপেন্দ্র নারায়ণ কোচবিহার স্টেট রেলওয়ে চালু করেন। ব্রিটিশ কর্তৃপক্ষের সঙ্গে আলোচনার ১৮৯১-৯২ সালে স্থির হয়েছিল যে কোচবিহার শহরের বিপরীত দিকে তোর্সা নদীর দক্ষিণ তীর থেকে ইস্টার্ন বেঙ্গল রেলওয়ের গীতলদহ পর্যন্ত একটি ২ ফুট ৬ ইঞ্চি (৭৬২ মিলিমিটার) দীর্ঘ ন্যারোগেজ রেলপথ নির্মিত হবে যা ধুবড়ি (অধুনা অসম রাজ্যে) স্টেশনকে লালমনিরহাট (অধুনা বাংলাদেশ রাষ্ট্রে) স্টেশনের সঙ্গে যুক্ত করবে। এই লাইন নির্মিত হওয়ার সময় এর স্টেশনগুলি ছিল: তোর্সা, দেওয়ানহাট, চওড়াহাট, গীতলদহ ও গীতলদহ ঘাট। ১৮৯৩ সালের ১৫ সেপ্টেম্বর এই লাইন মালপত্র পরিবহন এবং ১৮৯৪ সালের ১ মার্চ এটি যাত্রী পরিবহনের জন্য খুলে দেওয়া হয়। তোর্সা নদীর উপর একটি সেতু নির্মিত হলে এই রেলপথের সঙ্গে কোচবিহার শহরটি যুক্ত হয়। পরে এই লাইনটি ভারত-ভুটান সীমান্তের নিকটবর্তী আলিপুরদুয়ার, বক্সা ও জয়ন্তীর সঙ্গে যুক্ত হয়। ১৯০১ সালে মোট ৫৩.৫ মাইল দীর্ঘ রেলপথটি চালু হয়। ১৯১০ সালে এটিকে ১,০০০ মিলিমিটার (৩ ফুট ৩ ৩⁄৮ ইঞ্চি) দীর্ঘ মিটারগেজ লাইনে রূপান্তরিত করা হয়। ইস্টার্ন বেঙ্গল রেলওয়ে এই রেলপথটি পরিচালনা করত। ১৯৩২ সালের হিসেব অনুসারে, এই রেলপথে সকালে ও সন্ধ্যায় মোট দুটি ট্রেন চলত। ১৯৫০-এর দশকের গোড়ার দিকে এই রেলপথটিকে ভারতীয় রেলের উত্তরপূর্ব রেল ক্ষেত্রের (অধুনা উত্তরপূর্ব সীমান্ত রেল) অধিভুক্ত করে নেওয়া হয়। "The Cooch Behar State Railways (1903)"। "The Cooch Behar state and its land revenue settlements" by H. N. Chaudhuri, Cooch Behar State Press, 1903 – Review by R Sivaramakrishnan। IRFCA। সংগ্রহের তারিখ ২০১৩-০২-১৯।  "Cooch Behar Railway"। fibis। সংগ্রহের তারিখ ২০১৩-০২-১৯।  "IR History: Part III (1900-1947)"। IRFCA। সংগ্রহের তারিখ ২০১৩-০২-১৯।  Banerjee, Ajai। "Zonal Reorganization of IR Since Independence"। IRFCA। সংগ্রহের তারিখ ২৩ ফেব্রুয়ারি ২০১৩।  টেমপ্লেট:Railway lines in Eastern India
যশোধরা

যশোধরা (সংস্কৃত: यशोधरा) বা সুভদ্দকচ্ছানা (পালি: सुभद्दकच्छाना) বা বিম্বা (সংস্কৃত: बिम्बा) সিদ্ধার্থ গৌতমের পত্নী ছিলেন। যশোধরা কোলীয় গণের প্রধান সুপ্পবুদ্ধ এবং তার পত্নী ও শাক্য গণের প্রধান শুদ্ধোধনের ভগিনী অমিতার কন্যা ছিলেন। যশোধরা ও সিদ্ধার্থ গৌতম একই দিনে জন্মগ্রহণ করেছিলেন। ষোল বছর বয়সে যশোধরার সঙ্গে সিদ্ধার্থ গৌতমের বিবাহ সম্পন্ন হয়। উনত্রিশ বছর বয়সে যেদিন তাঁদের রাহুল নামে এক পুত্রসন্তানের জন্ম হয়, সেইদিন সিদ্ধার্থ গৌতম পরম সত্যের সন্ধানে সংসার ত্যাগ করে প্রবজ্যা গ্রহণ করেন। সিদ্ধার্থ গৌতমের কঠিন কঠোর সন্ন্যাস জীবনের বিস্তারিত জানতে পেয়ে যশোধরাও স্বামীর ন্যায় রাজবস্ত্র ও অলঙ্কার ত্যাগ করে সাধারণ হলুদ কাপড় পরতে ও সারাদিনে একবেলা আহার করতে শুরু করেন। কথিত আছে,সে সময় অনেক রাজকুমার তাঁর পাণিগ্রহণ এর প্রস্তাব নিয়ে এলেও তিনি তাঁদের প্রস্তাব ফিরিয়ে দেন। বুদ্ধত্ব লাভের পর শুদ্ধোধনের অনুরোধে গৌতম বুদ্ধ কপিলাবস্তু যান। দ্বিতীয় দিনে অন্যান্য ভিক্ষুদের সঙ্গে বুদ্ধ শহরে ভিক্ষা করতে বেরোলে যশোধরা সেই সংবাদের সত্যতা বিচারের উদ্দেশ্যে প্রাসাদের জানালা দিয়ে তাকে দেখতে পান। বুদ্ধের ব্যক্তিত্বের গরিমায় মুগ্ধ যশোধরা প্রশংসাসূচক আটটি শ্লোক রচনা করেন, যা নরসীহগাথা নামে পরিচিত। সেই দিন প্রাসাদের সকল নারী বুদ্ধের দর্শনের জন্য এলেও যশোধরা তার নিকটে যেতে অস্বীকৃত হন। তিনি সংবাদ দেন যে, যশোধরার মধ্যে কোন গুণ অবশিষ্ট থাকলে স্বয়ং গৌতম বুদ্ধ তার নিকটে আসবেন। বুদ্ধ তার অনুরোধ রক্ষা করে তার নিকট যান এবং তার ধৈর্য ও আত্মত্যাগের প্রশংসা করেন। কপিলাবস্তু শহরে বুদ্ধের সপ্তম দিন, যশোধরা তার পুত্র রাহুলকে পিতা গৌতম বুদ্ধের নিকট পাঠান এবং পিতার নিকট উত্তরাধিকার চেয়ে নিতে বলেন। রাহুল ভিক্ষু জীবন গ্রহণ করেন এবং গৌতম বুদ্ধের অনুরোধে সারিপুত্ত তাকে উপসম্পদা প্রদান করেন। পরবর্তীকালে গৌতম বুদ্ধ নারীদের সংঘে প্রবেশের অনুমতি দিলে যশোধরা ভিক্ষুণী হিসেবে সংঘে যোগদান করেন ও পরে অর্হৎ প্রাপ্ত হন। "Koliyā"। Palikanon.com। সংগ্রহের তারিখ ২০০৯-০৯-২৩।  "IX:12 King Suppabuddha blocks the Lord Buddha's path"। Members.tripod.com। ২০০০-০৮-১৩। সংগ্রহের তারিখ ২০০৯-০৯-২৩।  "Dhammapada Verse 128 Suppabuddhasakya Vatthu"। Tipitaka.net। সংগ্রহের তারিখ ২০০৯-০৯-২৩।  "The Compassionate Buddha"। Geocities.com। ২০০৯-১০-২১ তারিখে মূল থেকে আর্কাইভ করা। সংগ্রহের তারিখ ২০০৯-০৯-২৩।  Rāhulamātā: what-buddha-said.net ওয়েবসাইটে যশোধরার জীবনী ওয়েব্যাক মেশিনে আর্কাইভকৃত ৯ সেপ্টেম্বর ২০১৪ তারিখে
বোলপুর মহকুমা

বোলপুর মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। বোলপুর মহকুমা ও বোলপুর-শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটি নিয়ে এই মহকুমা গঠিত। এই চারটি ব্লকের অধীনে ৪০টি গ্রাম পঞ্চায়েত রয়েছে। মহকুমার সদর বোলপুরে অবস্থিত। বোলপুর পুরসভা ছাড়াও বোলপুর-শ্রীনিকেতন, শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটির অধীনে এই মহকুমার ৪০টি গ্রাম পঞ্চায়েত রয়েছে। বোলপুর-শ্রীনিকেতন সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত এলাকা নিয়ে গঠিত। যথা: বাহিরি-পাঁচশোয়া, রায়পুর-সুপুর, সরপালেহানা-আলবাঁধা, সিংঘি, কঙ্কালিতলা, রূপপুর, কসবা, সাত্তোর ও সিয়ান মুলুক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন। ইলামবাজার সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত নিয়ে গঠিত। যথা: বাতিকর, ঘুড়িশা, মঙ্গলদিহি, বেলাটি, ইলামবাজার, নানাসোল, ধরমপুর, জয়দেব-কেন্দুলি ও সিরশা। ব্লকটি ইলামবাজার ও পানরুই থানার অধীনস্থ। ব্লকের সদর ইলামবাজার লাভপুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বিপ্রটিকুরি, দ্বারকা, যমনা, লাভপুর-২, চৌহট্ট-মাহোদারি ১, হাতিয়া, কুরুন্নাহার, থিবা, চৌহট্ট-মহোদরি ২, ইন্দাস ও লাভপুর ১। ব্লকটি লাভপুর ও নানুর থানার অধীনস্থ। ব্লকের সদর লাভপুর। নানুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বড় সাওটা, দশকলগ্রাম-করেয়া ১, চণ্ডীদাস নানুর, দশকলগ্রাম-করেয়া ২, কীর্ণাহার ১, কীর্ণাহার ২, থুপসারা, উচকরণ, চরকলগ্রাম, জলুন্দি ও নওয়ানগর কাদ্দা। ব্লকটি নানুর থানার অধীনস্থ। ব্লকের সদর চণ্ডীদাস নানুর। সীমানা পুনর্নির্ধারণ কমিশন কর্তৃক পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর বোলপুর মহকুমার আইনসভা কেন্দ্রগুলির অবস্থান নিম্নরূপ হয়েছে: বোলপুর বিধানসভা কেন্দ্র - বোলপুর পুরসভা, ইলামবাজার ব্লক ও বোলপুর-শ্রীনিকেতন ব্লকের রায়পুর-সুপুর, রূপপুর ও সাত্তোর গ্রাম পঞ্চায়েত। নানুর বিধানসভা কেন্দ্র – বোলপুর-শ্রীনিকেতন ব্লকের অপর ছয়টি গ্রাম পঞ্চায়েত ও নানুর ব্লক। লাভপুর বিধানসভা কেন্দ্র – লাভপুর ব্লক। তিনটি বিধানসভা কেন্দ্রই বোলপুর লোকসভা কেন্দ্রের অন্তর্গত। "Directory of District, Sub division, Panchayat Samiti/ Block and Gram Panchayats in West Bengal, March 2008"। West Bengal। National Informatics Centre, India। ২০০৮-০৩-১৯। ২০০৯-০২-২৫ তারিখে মূল থেকে আর্কাইভ করা। সংগ্রহের তারিখ ২০০৮-১২-১৬।  "List of Districts/C.D.Blocks/ Police Stations with Code No., Number of G.Ps and Number of Mouzas"। Census of India, Directorate of Census Operations, West Bengal। সংগ্রহের তারিখ ২০০৮-১২-১৬।  "Contact details of Block Development Officers"। Birbhum district। Panchayats and Rural Development Department, Government of West Bengal। সংগ্রহের তারিখ ২০০৮-১২-২৬। [স্থায়ীভাবে অকার্যকর সংযোগ] "Press Note, Delimitation Commission" (PDF)। Assembly Constituencies in West Bengal। Delimitation Commission। পৃষ্ঠা 22, 25। সংগ্রহের তারিখ ২০০৯-০১-২৫।  টেমপ্লেট:Birbhum District
নলহাটি

নলহাটি হল ভারতের পশ্চিমবঙ্গ রাজ্যের বীরভূম জেলার একটি শহর ও পুরসভা। শহরটি পশ্চিমবঙ্গ-ঝাড়খণ্ডের সীমানার কাছে অবস্থিত। হিন্দু পুরাণ অনুসারে, দেবী সতীর গলার নলি এখানে পড়েছিল। সেই থেকেই এই শহরের নাম নলহাটি। এই শহরের নলহাটেশ্বরী মন্দির হিন্দুদের একটি বিখ্যাত তীর্থ। শহরটি হিন্দুদের ৫১ শক্তিপীঠের অন্যতম। নলহাটি জংশন রেল স্টেশনে আজিমগঞ্জ লাইন পূর্ব রেলের পুরনো সাহেবগঞ্জ লুপের সঙ্গে যুক্ত হয়েছে। বীরভূম জেলার রামপুরহাট মহকুমার অধীনস্থ নলহাটি থানার অধীনে রয়েছে নলহাটি ১ ও নলহাটি ২ ব্লকদুটি। ২০০০ সালে নলহাটি পুরসভা গঠিত হয়। নলাটেশ্বরী(পার্বতী) মায়ের মন্দির থেকে মাত্র ৭ কিলোমিটার দূরে ঝাড়খণ্ড সীমান্ত লাগোয়া ভবানন্দপুরে "মা চন্দ্রময়ী" এক দর্শনীয় স্থান এখানে শীতকালে অনেকে পিকনিক করতে আসেন এবং ১০ কিলোমিটার দূরে ব্রাহ্মণী নদীর ওপর বৈধরা ব্যারেজ, বৈধরা পার্ক ও শালবন দর্শনীয় স্থান ও পিকনিক করার মতন জায়গা, শীতকালে এখানে অনেক দূর দূরান্ত থেকে পিকনিক করতে আসেন । নলহাটি শহরটি ২৪°১৮′ উত্তর ৮৭°৪৯′ পূর্ব﻿ / ﻿২৪.৩° উত্তর ৮৭.৮২° পূর্ব﻿ / 24.3; 87.82 অক্ষ দ্রাঘিমাংশে অবস্থিত। শহরটি সমুদ্রপৃষ্ঠ থেকে ৪৮ মিটার (১৬০ ফুট) উচ্চতায় অবস্থিত। এটি ছোটোনাগপুর মালভূমিতে অবস্থিত। শহরের মধ্যে একটি ক্ষুদ্রাকায় পাহাড়ের অংশও দেখা যায়। এই পাহাড়ের উপরে মা নলহাটেশ্বরী মন্দির ও হজরত আনা শহীদ বাবার মাজার শরীফ অবস্থিত। এই অঞ্চলে বীরভূমের মাটির রং বাঁকুড়া ও পুরুলিয়া জেলার মতো লাল। তাই এই অঞ্চলকে “লালমাটির দেশ” বলা হয়। নলহাটি শহরটি পানাগড়—মোরগ্রাম হাইওয়ের উপর অবস্থিত। নলহাটি পশ্চিমবঙ্গের একটি দর্শনীয় স্থান। বর্তমানে পশ্চিমবঙ্গ সরকার এই অঞ্চলের পর্যটন উন্নয়নের কাজে হাত দিয়েছে। দূষণমুক্ত হলে এটি একটি স্বাস্থ্যকর স্থান। শহরের মধ্যে একটি ছোটো পাহাড়ের উপর নলহাটেশ্বরী মন্দির ও মাজার শরিফ শহরের প্রধান দর্শনীয় স্থান। শহর থেকে ১৫ কিলোমিটার দূরে বাউটিয়ার কাছে চন্দ্রমণি পাহাড় ও ব্রাহ্মণী নদী বদ্বীপে বৈধারা শালবন একটি দর্শনীয় স্থান। "Category, Year of Establishment, Area, SC, ST and total population in ULBs in West Bengal" (পিডিএফ)। Department of Municipal affairs, Government of West Bengal। ২০০৯-১২-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১১-০৯।  "Falling Rain Genomics, Inc - Nalhati"। Fallingrain.com। সংগ্রহের তারিখ ২০১২-০৬-১৬।  উইকিভ্রমণ থেকে নলহাটি ভ্রমণ নির্দেশিকা পড়ুন। টেমপ্লেট:Birbhum District
কোচবিহার ১ সমষ্টি উন্নয়ন ব্লক

কোচবিহার ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কোচবিহার জেলার কোচবিহার সদর মহকুমার একটি প্রশাসনিক বিভাগ। এই ব্লকটি কোচবিহার থানার অধীনস্থ। এই ব্লকের সদর ঘুঘুমারি। খড়িমালা খাগড়াবাড়ি ও গুরিয়াহাটি নগর পঞ্চায়েতদুটি এই ব্লকের অন্তর্গত। গুরিয়াহাড়ি ২৬°১৮′৩৫″ উত্তর ৮৯°২৯′১১″ পূর্ব﻿ / ﻿২৬.৩০৯৭০০০° উত্তর ৮৯.৪৮৬২৫৯০° পূর্ব﻿ / 26.3097000; 89.4862590 অক্ষ-দ্রাঘিমাংশে অবস্থিত। এই ব্লকের আয়তন ৩৬২.৪২ বর্গ কিলোমিটার। কোচবিহার ১ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল চাঁদামারি, চিকিরহাট, দাওয়াগুড়ি, দেওয়ানহাট, ফালিমারি, ঘুঘুমারি, গুরিয়াহাটি ১, গুরিয়াহাটি ২, হাড়িভাঙা, জিরানপুর, মোয়ামারি, পানিশালা, পাটছড়া, পুটিমারি ফুলেশ্বরী ও শুটকাবাড়ি। ২০০১ সালের জনগণনা অনুসারে, কোচবিহার ১ ব্লকের মোট জনসংখ্যা ২৮৪,৫৬৪। এর মধ্যে ১৪৬,২৯৮ জন পুরুষ ও ১৩৮,২৬৬ জন মহিলা। ১৯৯১-২০০১ দশকে এই ব্লকের জনসংখ্যা বৃদ্ধির হার ছিল ১৪.৭৯%। কোচবিহার ১ ব্লকের সাক্ষরতার হার ৬৭.৯৮%। এর মধ্যে পুরুষ সাক্ষরতার হার ৭৭.৪১% ও নারী সাক্ষরতার হার ৫৭.৯৯%। "Contact details of Block Development Officers"। Cooch Behar district। West Bengal Government। ২০১১-০৯-০২ তারিখে মূল থেকে আর্কাইভ করা। সংগ্রহের তারিখ ২০১১-০৩-২০।  "Census of India 2001, Provisional Population Totals, West Bengal, Table - 4"। Cooch Behar District (03)। Government of West Bengal। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০১২-০৪-১২।  "Relation between Blocks & Gram Panchayats (GPs)"। Cooch Behar District Administration। সংগ্রহের তারিখ ২০১১-০৩-২০।
কোচবিহার রাজবাড়ি

কোচবিহার রাজবাড়ি (অপর নাম ভিক্টর জুবিলি প্যালেস) হল ভারতের পশ্চিমবঙ্গ রাজ্যের কোচবিহার শহরের একটি দর্শনীয় স্থান। ১৮৮৭ সালে মহারাজা নৃপেন্দ্র নারায়ণের রাজত্বকালে ইংল্যান্ডের বাকিমহাম প্যালেসের আদলে এই রাজবাড়িটি তৈরি হয়েছিল। কোচবিহার রাজবাড়ি ইষ্টক-নির্মিত। এটি ক্ল্যাসিক্যাল ওয়েস্টার্ন শৈলীর দোতলা ভবন। প্রাসাদের একতলায় বিলিয়ার্ড রুম, গ্রন্থাগার, অতিথিশালা, ভোজনকক্ষসহ ২৪টি কক্ষ। দ্বিতলে ১৫টি শয়নকক্ষ, ৩টি বৈঠকখানা, ৪টি তোশাখানা, ১১টি স্নানঘরসহ মোট ৪০টি কক্ষ রয়েছে। দক্ষিণ দিকের ঘরগুলিতে রাজা-রানি থাকতেন। দ্বিতলে নাচঘরও ছিল বলে জানা যায়। এই প্রাসাদে প্রকাশ্য সিঁড়ি ছাড়াও একাধিক গোল সিঁড়ি রয়েছে। সিঁড়িগুলি কোনওটি কাঠের, কোনওটি লোহার। বেশ কিছু সিঁড়ি গম্বুজের মধ্যে উঠে গিয়েছে। প্রাসাদের পিছন দিকে ছিল পাকশালা। সামনে বারান্দা লাগোয়া সুন্দর পোর্টিকো। গোটা রাজাপ্রাসাদ জুড়ে ছিল মেহগনি কাঠের আসবাবপত্র। প্রাসাদ নির্মাণের সময় প্রাথমিকভাবে এটি ত্রিতল ছিল। ১৮৯৭ সালের ১২ জুন কোচবিহারে এক বিধ্বংসী ভূমিকম্পে এর ত্রিতল ভেঙে যায়। প্রাসাদের অলংকরণে বেশ কিছু জায়গায় পোড়ামাটির অলংকরণ রয়েছে। একে বাফ কালার টেরাকোটা বলা হয়। অলংকরণে সিমেন্ট ব্যবহার করা হয়নি। কোচ রাজবংশী জাতি কোচ রাজবংশ কামতা রাজ্য কোচবিহার রাজ্য কোচ হাজো কোচবিহার জেলা উইকিমিডিয়া কমন্সে কোচবিহার রাজবাড়ি সংক্রান্ত মিডিয়া রয়েছে। টেমপ্লেট:India-palace-stub
জায়নামাজ

জায়নামাজ (আরবি: سجادة sajjāda বহুবচন سجاجيد sajājīd, বা musallah; তুর্কি seccade বা namazlık; ফার্সি: جانماز, উর্দু: جانماز‎‎ jānamāz) হল নামাজের সময় মেঝেতে ব্যবহার করার গালিচা। এর উপর দাঁড়িয়ে নামাজ পড়া হয়। নামাজে জায়নামাজ বিছানো বাধ্যতামূলক নয়। নামাজের স্থলের ধুলো থেকে রক্ষার জন্য এর ব্যবহার রয়েছে। নামাজের স্থান পবিত্র থাকা নামাজের অন্যতম ফরজ। সে মোতাবেক জায়নামাজকেও পবিত্র থাকতে হয়। এটির আকার এমনভাবে তৈরী করা হয় যাতে মুসল্লিরা স্বচ্ছন্দে নামাজ আদায় করতে পারে। জায়নামাজ এক বা একাধিক ব্যক্তির উপযোগী করে তৈরী করা হয়। একাধিক ব্যক্তির ব্যবহার উপযোগী জায়নামাজ সাধারণত মসজিদ, ঈদগাহ এমন বড় আকারের জামায়াতে ব্যবহৃত হয়। অন্যদিকে এক ব্যক্তির ব্যবহার উপযোগী জায়নামাজ ব্যক্তিগত ভাবে ব্যবহৃত হয়। অলংকরণের জন্য জায়নামাজে অনেক রকম নকশা থাকে। এতে বিভিন্ন লতাপাতা, ফুল ইত্যাদি অপ্রাণীবাচক নকশা অঙ্কন করা হয়। এছাড়াও মসজিদের ছবিও নকশায় ব্যবহৃত হয়। অনেক সময় মেহরাবের ছবি জায়নামাজের অঙ্কিত হয়। সেক্ষেত্রে জায়নামাজ বিছানোর সময় মেহরাবের উপরের দিক কিবলার দিকে করে রাখা হয়। জায়নামাজ ইসলামি সংস্কৃতির অন্যতম নিদর্শন। আয়িশা থেকে বর্ণিত। তিনি বলেনঃ আল্লাহ'র রাসূল সাল্লাল্লাহু ‘আলাইহি ওয়া সাল্লাম একদা একটি কারুকার্য খচিত চাদর গায়ে দিয়ে সালাত আদায় করলেন। আর সালাতে সে চাদরের কারুকার্যের প্রতি তাঁর দৃষ্টি পরল। সালাত শেষে তিনি বললেনঃ এ চাদরখানা আবূ জাহমের নিকট নিয়ে যাও, আর তাঁর কাছ হতে আমবিজানিয়্যাহ (কারুকার্য ছাড়া মোটা চাদর) নিয়ে আস। এটা তো আমাকে সালাত থেকে অমনোযোগী করে দিচ্ছিল। হিশাম ইবনে ‘উরওয়া তাঁর পিতা হতে এবং তিনি ‘আয়িশা হতে বর্ণনা করেন যে, নবী সাল্লাল্লাহু ‘আলাইহি ওয়া সাল্লাম বলেছেনঃ আমি সালাত আদায়ের সময় এর কারুকার্যের প্রতি আমার দৃষ্টি পড়ে। তখন আমি আশঙ্কা করেছিলাম যে, এটা আমাকে ফিতনায় ফেলে দিতে পারে। আনাস থেকে বর্ণিত। ‘আয়িশা -এর নিকট একটা বিচিত্র রঙের পাতলা পর্দার কাপড় ছিল। তিনি তা ঘরের একদিকে পর্দা হিসেবে ব্যবহার করছিলেন। নবী সাল্লাল্লাহু ‘আলাইহি ওয়া সাল্লাম বললেনঃ আমার সামনে থেকে তোমার এই পর্দা সরিয়ে নাও। কারণ সালাত আদায়ের সময় এর ছবিগুলো আমার সামনে ভেসে ওঠে। ২০শ শতাব্দীর প্রথমদিকে তৈরী জায়নামাজ উসমানীয় যুগের জায়নামাজ। আনুমানিক ১৮৮০ এর দশক কোনয়ার প্রাচীন জায়নামাজ, তুরস্ক প্রাচীন একটি জায়নামাজ। দুইজনের ব্যবহার উপযোগী। প্রাচীন কিরশেহির জায়নামাজ, তিলাওয়াত কক্ষ, মাওলানা মিউজিয়াম, কোনয়া, তুরস্ক তুর্কি জায়নামাজ কাজাখ জায়নামাজ, ১৯শ শতাব্দীর শেষভাগ বুরসার জায়নামাজ বারমাগা জায়নামাজ, ১৯শ শতাব্দীর শেষভাগ ককেসিয়ান জায়নামাজ, শিরভান উমাইয়া মসজিদের জায়নামাজ, দামেস্ক সুলতান আহমেদ মসজিদের জায়নামাজ, ইস্তানবুল প্রাচীন বালুচ জায়নামাজ আফগানিস্তানের জায়নামাজ প্রাচীন আনাতোলিয়ান জায়নামাজ ১৫-১৬ শতকের তুর্কি জায়নামাজ ফারসি এম্ব্রোয়ডারি ইসলামী শিল্প টেমপ্লেট:Ihadis টেমপ্লেট:Ihadis "prayer rug."Encyclopædia Britannica. Encyclopædia Britannica Online. 23 Oct. 2008 Faid, Abbo Muhammed Samir."Islam" All Experts. 16 Mar 2005. উইকিমিডিয়া কমন্সে জায়নামাজ সংক্রান্ত মিডিয়া রয়েছে।
টনি জা

জাপানোম ইয়েরুম (থাই: จาพนม ยีรัมย์), বা তাতচাকোর্ন ইয়েরুম (থাই: ทัชชกร ยีรัมย์) বা ফানোম ইয়েরুম (থাই: พนม ยีรัมย์; [pʰanom jiːram]) (জন্মঃ- ৫ই ফেব্রুয়ারি ১৯৭৬), আন্তর্জাতিকভাবে যিনি টনি জা নামে পরিচিত, এবং থাইল্যান্ডে জা ফানোম (থাই: จา พนม) নামে পরিচিত, একজন থাই মার্শাল আর্টিস্ট, শারীরিক প্রশিক্ষক, অভিনেতা, প্রযোজক, অ্যাকশন কোরিওগ্রাফার, লেখক, পরিচালক, স্টান্ট ম্যান। তিনি তার ছবি ওং-বাক: মুয়াই থাই ওয়ারিয়র, টম-ইয়ামন-গুং , ওং-বাক ২: দ্য বিগিনিং, ওং-বাক ৩ এবং টম-ইয়ামন-গুং ২ ইত্যাদি চলচ্চিত্রে অভিনয়ের জন্য বিখ্যাত। উইকিমিডিয়া কমন্সে টনি জা সংক্রান্ত মিডিয়া রয়েছে। Khaosod - Tony Ja Yeerum ওয়েব্যাক মেশিনে আর্কাইভকৃত ১০ আগস্ট ২০১৪ তারিখে (থাই) "th:เปิดหนังสือยกเลิกสัญญาของ "จา พนม" แฉ "สหฯ" สุดแสบ ส่งจม.ต่อสัญญาอัตโนมัติ ไปให้ "พ่อ จา พนม"" (থাই ভাষায়)। ম্যানেজার অনলাইন। ২০১৩-০৯-০৪। ২০১৩-১০-২৯ তারিখে মূল থেকে আর্কাইভ করা। সংগ্রহের তারিখ ২০১৩-১০-২৭।  ""จาพนม" ร่อนจดหมายแฉสัญญากับสหฯ 10 ปีไม่ต่างอะไรกับ "ลูกจ้าง"" (থাই ভাষায়)। ম্যানেজার অনলাইন। ২০১৩-০৯-১২। ২০১৩-১০-২৯ তারিখে মূল থেকে আর্কাইভ করা। সংগ্রহের তারিখ ২০১৩-১০-২৭।  "Plook mun kuen ma kah 4"। আইএমডিবি। ১৯ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৫।  "Puen hode"। আইএমডিবি।  "Nuk soo dane song kram"। IMDB।  "Nuk leng klong yao"। IMDB।
হিউ ম্যাসি

হিউ হ্যামন ম্যাসি (ইংরেজি: Hugh Massie; জন্ম: ১১ এপ্রিল, ১৮৫৪ - মৃত্যু: ১২ অক্টোবর, ১৯৩৮) নিয়ার বেলফাস্ট এলাকায় জন্মগ্রহণকারী অস্ট্রেলিয়ার আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও তিনি জাতীয় দলের অধিনায়কত্ব করেন। হিউ ম্যাসি ঘরোয়া ক্রিকেটে নিউ সাউথ ওয়েলস দলের পক্ষাবলম্বন করেন। তার পুত্র রবার্ট জন জ্যাক অলরাইট ম্যাসি নিউ সাউথ ওয়েলসের অন্যতম ক্রিকেটার ছিলেন। ১৮৮২ সালের অ্যাশেজ সিরিজের ওভাল টেস্টে তার ভূমিকা স্মরণীয় হয়ে আছে। পরবর্তীতে ফ্রেড স্পফোর্থের অবিস্মরণীয় বোলিং প্রদর্শনে খেলায় ফলাফল আসে। চার্লস ব্যানারম্যানের সাথে ব্যাটিং উদ্বোধনে নেমে মারকুটে ব্যাটসম্যান ম্যাসি মাত্র ৬০ বল খেলে ৪৭ মিনিটে ৫৫ রান তোলেন। এ রান সংগ্রহে তিনি নয়টি বাউন্ডারি মারেন। এরফলে তার দল নাটকীয়ভাবে মাত্র ৭ রানের ব্যবধানে জয় পেয়েছিল। ১৮৮৪-৮৫ মৌসুমে ইংল্যান্ডের বিপক্ষে একটিমাত্র টেস্টে অধিনায়কত্ব করেন। "Hugh Massie"। Cricinfo। সংগ্রহের তারিখ ২০০৮-১২-২৮।  "Jack Massie"। CricketArchive। সংগ্রহের তারিখ ২০০৮-১২-২৮।  "Classic Ashes clashes - 1882, The Oval"। BBC। ২ নভেম্বর ২০০৬। সংগ্রহের তারিখ ২০০৮-১২-২৮।  "Kennington Oval on 28th, 29th August 1882 (3-day match)"। CricketArchive। সংগ্রহের তারিখ ২০০৮-১২-২৮।  বিলি মারডক বোনর মিডলটন অস্ট্রেলিয়া জাতীয় ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা উইকিমিডিয়া কমন্সে হিউ ম্যাসি সংক্রান্ত মিডিয়া রয়েছে। ইএসপিএনক্রিকইনফোতে হিউ ম্যাসি (ইংরেজি) ক্রিকেটআর্কাইভে হিউ ম্যাসি (সদস্যতা প্রয়োজনীয়) (ইংরেজি) "Mr H H Massie"। Cricket Magazine (reproduced by Association of Cricket Statisticians and Historians)। ২২ জুন ১৮৮২। ২০০৮-১০-১০ তারিখে মূল থেকে আর্কাইভ করা। সংগ্রহের তারিখ ২০০৮-১২-২৮।  (ইংরেজি)